User talk:GINOMHANGSHING

www.eimizaideih.in

Amasa in Yahweh I Toupa ka phat masa hi. Hiai Mobile Site hongpiang nasan pen, ka neu apat hinkhua a haksatna kana tuah te hang hi hi. Toupa' hon vualzawl nate ah ka khasia ka chi kei a, thil bangkim a hon vualzawlnate thupi kasa a ka kipaklua hi.

Pau-leh-ham lam ah haksatnate nei in, neu apat ka hinkhua ah ki ngaihsiatna leh haksatna kana nei toutou khazel hi. Mite' Toupa phat a zailaa awi a omte ka muhchiang in ka lungsim kipak a nuam kasa thei mahmah hi. Ahih hangin, tua kakipahnate'n kei mimal adiing in khasiatna hontung zel a, kuamah hon theih pihlouh in khase tak in khitui toh kana om zel hi.

Hiai bang haksatna leh khasiatnate kana neihlai in, nikhat Don Moen lasak "Two hands, one heart" chih laa kangai hi. Hiai in ka lungsim honla mahmah kasa a thumna kanei pah hi.

"Toupa ka hunpaisa ah na honsiam nate kipahpihlou in khase tak leh midangte' eng in kana khosa hi. Himahleh tu in kipahthu ka hon gen hi, Pau-leh-ham a kasiam louh hangin Nang toh ton in kal kasuan ta diing. Ka khelhnate hon ngaidam in", chi in kathum hi.

Hinkhua ah Toupa ompihnate ka dong mahmah a, ka hih na lamlam ah lohchingna kana ngah toutou hi. Huchi komkom in midangte'n leng Toupa phatnalaa apat bangchi bang in ma a sawn thei di uam? chih dawtna kei-leh-kei in kaki bawl hi. Thu vuak a Khalam hat ki hilou a, phatnala te tungtawn apat leng hithei ahi chih ka ngaihtuah hi. Hiai dawtna tungtawn apan in www.ginomswap.tk / www.eimizaideih.in hongpiang khia hi.

Pa vualzawlnate hang a, mun tuamtuam a i om mah bang un, laa lam a i kipawlh/kikhawlh theih na ding uh leh i ki unau semsem na ding, awlsam tak a laa lak khiat theih na'ng leh, i laa te uh kepbit theih na'ng ngim na a kibawl ahi. I Nam khovel theih phak a a hong minthang a, I pau leh ham hong dalh semsem zel a, I Nam a hong ki pumkhat sem sem na di leh I siamna i pilna phatuam taka i ki zat sak tuah theih na ding ngim na a hiai Mobile Website hong piangkhia hi.

Behlapna: Hichibang Mobile Wap www.eimizaideih.in bawl ding chi' a akigeel lai in, siamna leh theih na bangmah ki neilou hi. www.eimizaideih.in a ki chih ma in, www.ginomswap.tk chi'n ana ki run tou a. Tuni chiang in Yahweh I Toupa ompihna leh kithuah pihna in www.eimizaideih.in hongpiang khe thei hi.

Hiai bang a Mobile Wap a kibawl pen, lungsim a omphut leh phurphut hang a hong kipan khia hilou in, lungsim tampi seng a, hun sawtkhuam tak ngaihsun a hon kipan khe nelnel hi.

Wap designing pen WEBSITE piching toh kibang ahih man in, HTML CODE a theilou a diing in baihlam loulua hi. Tua diing a HTML CODE theih leh nalngai ahihman in, pat tuung apat kibuai toutou kha hi. Huchia, html code kizil leh thei ngeilou hina pi'n 'google' leh 'youtube' te zang in tuitorial enkhawm in hon ki design toutou a tua bang mel ki muthei hi.

Tuni a hiai bang mel i muhtheih pen ei apat siamna hilou in, tunglam apat vualzawlna hizaw hi.

Hiai www.eimizaideih.in toh kisai a huchilua; huchi zaw deuh leh; chih hiam, leh gennop leh khupnop i neih hunhun in hon contact diing in i kingen hi. I gen sa bang in, zilna omlou pi a hon kipan khe nelnel ahihman in hih khelh, bawl khelh omleh ki theisiam diing in i kingen a, tua bang om leh hon hilh diing in i kingen thakthak hi. Banah, hiai Mobile Site a laa a om nailou te chik laipeuh a hon khak diing in i kingen hi.